གསུམ་པ།སྐབས་དང་བསྟུན་ནས་ཆོས་འཆད་པ་དར་སྤེལ་གཏོང་དགོས།ཆོས་དེ་སྐབས་དང་མ་བསྟུན་ན་ཚེ་སྲོག་མེད་པ་དང་འདྲ།ཆོས་འཆད་སྤེལ་བྱེད་དུས་དད་ལྡན་མང་ཚོགས་ཀྱི་སྣོད་དང་འཕྲོད་པ་བྱེད་དགོས་ལ།སྤྱི་ཚོགས་ཀྱི་ལམ་ལུགས་དང་དུས་རབས་འཕེལ་རྒྱས་དང་དེ་བས་འཕྲོད་པ་བྱེད་དགོས།ནང་བསྟན་གྱིས་ལྟ་བ་དང་ལམ་ལུགས།སྒྲིག་འཛུགས།རིགས་གཞུང་སོགས་ཀྱི་ཐད་ལ་ལེགས་སྒྲིག་བྱས་ཏེ་དེང་རབས་ཀྱི་འཚོ་བའི་ཁྲོད་ནས་འཚོ་བཅུད་གསར་པ་བསྡུས་ནས་དུས་རབས་ཀྱི་ནང་དོན་ཕུན་སུམ་ཚོགས་པོ་ཡོང་བ་བྱེད་དགོས།བླ་མ་སྐྱེས་ཆེན་ཚོགས་པ་དང་ཆེད་ལས་མཁས་པ་ཚོས་བསྟན་བཅོས་ནང་སྤྱི་ཚོགས་རིང་ལུགས་ཀྱི་སྲོག་ཤིང་རིན་ཐང་ལྟ་བ་དང་མཐུན་པའི་ཆོས་ཀྱི་སྙིང་པོ་དང་ལྟ་བ་འཚོལ་ཞིབ་བྱས་ཏེ་རྒྱུན་ཆད་མེད་པར་སྤྱི་ཚོགས་ཡར་ཐོན་གྱི་བླང་བྱ་དང་མཐུན་པའི་བསྟན་དོན་དང་འཆད་འགྲེལ་བྱས་ན།རྒྱ་ཆེའི་ཆོས་དད་མང་ཚོགས་ཀྱིས་ནང་བསྟན་གྱི་ཆོས་བཤད་པར་ཉན་ནས་དེ་བས་བྱམས་སེམས་ལྡན་པ་དང་དེ་བས་བརྩོན་འགྲུས་ཆེ་བ།དེ་བས་ཧུར་སྐྱེད་ཆེ་བ།དེ་བས་ཤེས་རབ་ལྡན་པ་བཅས་སུ་འགྱུར་བ་བྱེད་ཐུབ་ཀྱི་རེད།